kardosdrur/scandi-wiki huggingface dataset:
WWE Vengeance

Vengeance er et pay-per-view-show inden for wrestling produceret af World Wrestling Entertainment. Det er ét af organisationens månedlige shows og blev i 2001 afholdt i december, men blev fra 2002 til 2007 afholdt i enten juni eller juli. I 2011 blev Vengeance afholdt i oktober efter et par års pause. 

Showet startede i december 2001 som erstatning for WWE's Armageddon under navnet "Vengeance" (på dansk: hævn), fordi navnet "armageddon" var et for følsomt navn så kort tid efter terrorangrebene 11. september 2001. I 2002 erstattede Vengeance i stedet for WWE's Fully Loaded og blev et fast pay-per-view-show i sommermånederne. 

I forbindelse med WWE's brand extension blev showet gjort eksklusivt til SmackDown-brandet i 2003, mens det i perioden fra 2004 til 2006 var eksklusivt til RAW-brandet. Siden 2007 har alle WWE's pay-per-view-shows været "tri-branded", hvilket betyder, at wrestlere fra alle tre brands (RAW, SmackDown og tidligere også ECW) deltager i organisationens shows. 

I 2007 blev showet kaldt for Vengeance: Night of Champions, fordi alle WWE's daværende ni titler blev forsvaret i showet denne aften. I de efterfølgende år droppede WWE helt navnet Vengeance, og showet blev promoveret som Night of Champions. I 2011 genopstod Vengeance dog under sit eget navn, mens Night of Champions fortsatte som et selvstændigt pay-per-view-show.

Main events

Resultater

2011 

WWE Vengeance 2011 blev afholdt d. 23. oktober 2011 fra AT&T Center i San Antonio, Texas.

 WWE Tag Team Championship: Air Boom (Evan Bourne & Kofi Kingston) besejrede Jack Swagger og Dolph Ziggler (med Vickie Guerrero)
 WWE United States Championship: Dolph Ziggler (med Jack Swagger og Vickie Guerrero) besejrede Zack Ryder
 WWE Divas Championship: Beth Phoenix besejrede Eve Torres
 Sheamus besejrede Christian
 The Miz og R-Truth besejrede Triple H og CM Punk
 Randy Orton besejrede Cody Rhodes
 WWE World Heavyweight Championship: Mark Henry og Big Show kæmpede uafgjort
 WWE Championship: Alberto Del Rio (med Ricardo Rodriguez) besejrede John Cena i en last man standing match

Wrestling i USA
Tv-programmer fra USA
Wrestling-begivenheder
Rudolf Eitelberger

Rudolf Eitelberger von Edelberg (født 14. april 1817 i Olmütz, død 18. april 1885 i Wien) var en østrigsk kunsthistoriker.

Han blev 1863 ordentlig professor i kunsthistorie ved Wiens Universitet, startede 1864 det østrigske museum for kunst og industri efter Kensington-museets mønster og virkede som direktør i høj grad fremmende på østrigsk kunstindustris udvikling; også anset forfatter: Mittelalterliche Kunstdenkmale des österrechischen Kaiserstaats (2 bind, 1858-60, udgivet af Eitelberger med flere), publikationer i årbøger og meddelelser, udgivet af centralkommissionen til arkitekturens fremme, og Gesammelte kunsthistorische Schriften (4 bind, 1879-84); endelig udgiver af de fortjenstfulde Quellenschriften für Kunstgeschichte und Kunsttechnik des Mittelalters und der Renaissance (1871 ff.).

Kilder 

 

Kunsthistorikere fra Østrig
Professorer fra Østrig
Ansatte ved Wiens Universitet
Museumsfolk fra Østrig
Faglitterære forfattere fra Østrig
Tysksprogede forfattere
Østrigere i 1800-tallet
Jacob Krüger

Jacob Krüger (født 23. maj 1975) er en tidligere dansk professionel fodboldspiller, som har spillet for AaB i perioden 1995-2004. Gennem karrieren blev det til 172 kampe og en scoring. Jacob Krüger har vundet to danske mesterskaber med AaB i henholdsvis sæsonen 1994/95 og 1998/99. 

Efter sin spillergerning, fortsatte han som sportschef for 1. divisionsklubben Vendsyssel FF. Den 6. juni 2017 blev han præsenteret som teknisk chef hos Vejle Boldklub.

Referencer

Eksterne henvisninger 
 
 AaB All-time spillerliste

Fodboldspillere fra Danmark
Fodboldspillere fra AaB
Charles James Napier

Sir Charles James Napier (født 10. august 1782, død 29. august 1853) var en engelsk general og militærforfatter, søn af George Napier, bror til George Thomas, William Francis Patrick og Henry Edward Napier.

Han deltog i Kampene mod Napoleon i Spanien (1807—14) og i Krigen mod de forenede
Stater i Amerika (1811) og er senere særlig kendt fra Indien; han var her som
Generalmajor fra 1841—47 Øverstbefalende over Bombay—Armeen, besejrede flere Gange de tidligere
herskende Emirer og bragte Ro og Fred i Sindh og Belutshistan. Hans energiske Fremgangsmaade 
vakte det ostindiske Kompagnis Misbilligelse, og N. kaldtes 1847 tilbage til England.
Foranlediget ved det eng. Nederlag 1849 sendtes han imidlertid paa ny som Generalløjtnant
til Indien, hvor han dog ved sin Ankomst fandt Felttoget heldig afsluttet. Han har skrevet:
Lights and shades of military life (1851); Letter on the defence of England by corps of volunteers and militia (1852).

Eksterne henvisninger 

Generaler fra Storbritannien
Faglitterære forfattere fra England
Personer i Napoleonskrigene
Militærhistorikere
Briter i 1700-tallet
Briter i 1800-tallet
Jens Jessen (fodboldspiller)

Jens Jessen (født 20. oktober 1967) er en tidligere dansk professionel fodboldspiller, som har spillet for AaB i perioden 1991-2000. Gennem karrieren blev det til 347 kampe og 37 mål. Jens Jessen har vundet to danske mesterskaber med AaB i henholdsvis sæsonen 1994/95 og 1998/99. Efter AaB fortsatte han fra år 2000 karrieren i FC Midtjylland, indtil den blev indstillet i 2003.

Pr. 2018 er han assistenttræner for U/17-holdet i Varde IF.

Referencer

Eksterne henvisninger 
 AaB Oldtimers 

Fodboldspillere fra Danmark
Fodboldspillere fra AaB
Fodboldspillere fra FC Midtjylland
Berit Bae

Berit Bae (født 1944) er en norsk forsker og professor ved Høgskolen i Oslo. Hun er uddannet pædagog og har en doktorgrad i relationer mellem voksen og barn i børnehaven.

Mest kendt er hun for sin forskning i anerkendende relationskompetence og formidling af Anne Lise Løvlie Schibbyes teori om anerkendende relationer.

Eksterne links 
 Artikel om et besøg i Danmark 
 Leksikon.org, opslag om Anerkendelse

Kilder 

 Universitetet i Stavanger, USI.no 
 Høgskolen i Oslo, siden med medarbejdere

Pædagogik
Professorer fra Norge
Jari Pedersen

Jari Pedersen (født 2. september 1976) er en tidligere dansk professionel fodboldspiller, som har spillet for AaB i perioden 1995-1999. Gennem karrieren blev det til 54 kampe og 7 mål for AaB. Jari Pedersen har vundet det danske mesterskab med AaB i sæsonen 1998/99. Efter AaB fortsatte han karrieren i Lyngby Boldklub, hvorefter han blev udlejet til BK Frem.

Referencer

Eksterne henvisninger 
 AaB Oldtimers 
 danskfodbold.com

Fodboldspillere fra Danmark
Fodboldspillere fra AaB
Fodboldspillere fra Lyngby Boldklub
Fodboldspillere fra Boldklubben Frem
William Napier

Sir William Francis Patrick Napier (født 17. december 1785, død 12. februar 1860) var en engelsk general og militærforfatter, søn af George Napier, bror til Charles James, George Thomas og Henry Edward Napier.

Napier deltog i ekspeditionen mod Danmark og bombardementet 1807 og derefter i kampene 1809—14 i Spanien. Han blev 1841 generalmajor og fungerede 1842—48 som guvernør af Guernsey.

Napier har været en ret frugtbar forfatter. Hans hovedværk er History of the War in Peninsula and in the South of France (1828—40 og senere i mange oplag).

Generaler fra Storbritannien
Faglitterære forfattere fra England
Personer i Englandskrigene
Militærhistorikere
Briter i 1700-tallet
Briter i 1800-tallet
John Napier

John Napier, almindelig kaldet Neper, laird af Merchiston (født 1550, død 4. april 1617) var en skotsk matematiker og teolog.

Efter at have foretaget en Studierejse i Udlandet, levede Napier på et
Landgods i Skotland, optaget dels af Tidens teologiske stridigheder, i hvilke han deltog som
lidenskabelig Modstander af katolicismen, dels af sin Syslen med Matematik. Denne sidste blev
imidlertid afgjort hans Hovedbeskæftigelse, efter at han 1594 havde opfundet logaritmerne.

Skønt Bürgi omtrent samtidig havde samme idé, blev det udelukkende Napier, der skaffede
Logaritmerne Indgang. Hans første Logaritmetavle, der særlig havde trigonometriske Anvendelser
for Øje, offentliggjorde han i Logarithmorum canonis descriptio (1614); en Beskrivelse
af Tavlens Konstruktion og Beregning har han givet i det efter hans Død udgivne Værk
Mirifici Logarithmorum canonis constructio (1619).

Matematikere fra Skotland
Teologer fra Skotland
Videnskabsfolk fra Skotland
Briter i 1500-tallet
Briter i 1600-tallet
Personer fra Edinburgh
Calle Facius

Calle Facius (født 1. januar 1971) er en tidligere dansk professionel fodboldspiller, som har spillet for AaB i perioden 1990-1997. Gennem karrieren blev det til 277 kampe og 9 mål for AaB. Calle Facius har vundet det danske mesterskab med AaB i sæsonen 1994/95. Efter AaB fortsatte han karrieren i først Ikast FS og siden Vejle Boldklub.

Calle Facius har desuden været træner for Støvring IF U/19 fra 2011 til 2012.

Referencer

Eksterne henvisninger 
 AaB Oldtimers 
 danskfodbold.com
 

Fodboldspillere fra Danmark
Fodboldspillere fra AaB
Fodboldspillere fra Vejle Boldklub
Fodboldspillere fra Ikast Forenede Sportsklubber
Fodboldtrænere fra Hobro IK
Fodboldtrænere fra AaB
Fodboldtrænere fra Støvring IF
Jost Bürgi

Joost (eller Jobst) Bürgi (; født 28. februar 1552 i Lichtensteig, død 31. januar 1632 i Kassel) var en schweizisk matematiker.

Bürgi var 1579-1603 urmager hos landgreve Wilhelm IV af Hessen, 1603-22 hos Rudolf II i Prag, hvor han hjalp Kepler med at observere. Bürgi var et matematisk og mekanisk geni; således opfandt han, uden at kende Napiers arbejde, logaritmer, beregnede en af de første logaritmetabeller, indførte decimalbrøk, gav anvisning til beregning af Regula falsi, konstruerede 1603 en fra Galilei forskellig proportionspasser, der endnu er i brug, opdagede, muligvis før Galilei, pendulets isokronisme og udfærdigede pendulure. I Kassel hjalp han til ved arbejdet med den hessiske stjernekatalog og lavede en stor stjerneglobus af kobber, der opbevares i Museet i Kassel.

Eksterne henvisninger 

Matematikere fra Schweiz
Henrik Rasmussen

Henrik Rasmussen er et flertydigt dansk navn.

Fodbold:
 Henrik Rasmussen (fodboldspiller født 1958)
 Henrik Ravn Rasmussen – fodboldspiller født 1966
 Henrik Rasmussen (fodboldspiller født 1968)

Samfund:
 Henrik Bo Fomsgaard Rasmussen – Borgmester
 Henrik Fogh Rasmussen – Samfundsdebattør
Monsterhuset

Monsterhuset er en amerikansk animationsfilm fra 2006 instrueret af Gil Kenan. 

Filmen blev nomineret til en Oscar i kategorien Bedste animationsfilm ved Oscaruddelingen 2006.

Eksterne links 
 
 Filmens officielle hjemmeside 

Animationsfilm fra USA
Amerikanske film fra 2006
Henrik Rasmussen (fodboldspiller, født 1968)

Henrik Rasmussen (født 13. juni 1968) er en tidligere dansk professionel fodboldspiller, som har spillet for AaB i perioden 1990-2002. Gennem karrieren blev det til 423 kampe og 34 mål for AaB. Henrik Rasmussen har vundet det danske mesterskab to gange med AaB; I sæsonen 1994/95 og i 1998/99. Henrik 'Mini' Rasmussen er den AaB-spiller med næstflest AaB-kampe. Færre end Torben Boye og flere end Jimmy Nielsen. Han bor i Løgstør med sin kone Hanne Grethe og deres dreng Jonas Rasmussen

Eksterne henvisninger 
 AaB Oldtimers 
 danskfodbold.com
 

Fodboldspillere fra Danmark
Fodboldspillere fra AaB
Jens Christian Madsen

Jens Christian Madsen (født 1. februar 1970) er en dansk tidligere professionel fodboldspiller, som i sin karriere har vundet 5 Danmarksmesterskaber med 3 forskellige klubber, Brøndby IF, Aab og Herfølge Boldklub. Spillede alle sine ungdomsår i Køge Boldklub til han som 17-årig i 1987 bliver købt af Brøndby IF. Efter 6 Succesfulde år i Brøndby skifter Jens Madsen til AaB i sommeren 1994. Gennem karrieren blev det til 113 kampe og 26 mål for AaB. Jens Madsen har vundet det danske mesterskab med AaB i sæsonen 1994/95.  Jens Madsen spillede en central rolle i Herfølge Boldklub´s overraskende Danske mesterskab i 2000.

Efter fodboldkarrieren har Jens Christian Madsen arbejdet som skolelærer .

Eksterne henvisninger 

 AaB Oldtimers 
 danskfodbold.com

Fodboldspillere fra Danmark
Fodboldspillere fra Brøndby IF
Fodboldspillere fra AaB
Fodboldspillere fra Herfølge Boldklub
Jens Madsen

Jens Madsen er navnet på flere personer:

 Jens Madsen (fodboldspiller fra Brøndby) (født 1970) - tidligere dansk fodboldspiller (Brøndby IF).
 Jens Madsen (fodboldspiller fra Vejle) (født 1970) - tidligere fodboldspiller (OB, Vejle B).
 Jens Christian Madsen (født 1970) - tidligere dansk fodboldspiller (AaB, Herfølge).
 Jens-Erik Madsen (født 1981) - dansk cykelrytter.
 Jens Hald Madsen (født 1968) - dansk civiløkonom og tidligere medlem af Folketinget.
 Jens Munk-Madsen (født 1852, død 1934) - dansk fiskeeksportør.
Jan Pedersen (fodboldspiller)

Jan Pedersen (født 12. november 1966) er en tidligere dansk professionel fodboldspiller, som har spillet for AaB i perioden 1992-1997. Gennem karrieren blev det til 170 kampe og 22 mål for AaB. Jan Pedersen har vundet det danske mesterskab med AaB i sæsonen 1994/95.

Eksterne henvisninger 
 AaB Oldtimers 
 danskfodbold.com

Fodboldspillere fra Danmark
Fodboldspillere fra AaB
Carolinelund (Fredericia)

Carolinelund, (1822 – 1912), var den første bypark i Fredericia.

Parken blev blev anlagt af handelsgartner Sommer på Esplanaden ved Kastellet, og navngivet Carolinelund i 1829, til minde om ægteskabet mellem prinsesse Caroline, datter af Frederik den 6. og arveprins Ferdinand.

Anlægget blev udvidet i 1844 ved voldmester M. Jensen, som havde embedsbolig i Bøgely, beliggende tæt ved Carolinelund, i Kongensgade.

Carolinelund bestod til Superfos-koncernen i 1912, erhvervede arealerne, til efterfølgende industribebyggelse.

Ekstern henvisning og kilde
 Budstikken, 25. oktober 2011,v side 22, Vidste du… ved voldmester Henning Møberg

Bygninger, konstruktioner og anlæg i Fredericia
Parker i Danmark
Etableret i 1822
Ophørt i 1912
Thomas Gill

Thomas Gill (født 16. maj 1965) er en tidligere norsk professionel fodboldspiller, som har spillet for AaB i perioden 1993-1995. Gennem karrieren blev det til 110 kampe som målmand for AaB. Thomas Gill har vundet det danske mesterskab med AaB i sæsonen 1994/95. I Danmark har Thomas Gill udover AaB også spillet i Vejle Boldklub, F.C. København og FC Hjørring. Desuden har han spillet i en lang række af norske og udenlandske klubber.

Referencer

Eksterne henvisninger 
 AaB Oldtimers 
 danskfodbold.com

Fodboldspillere fra Norge
Fodboldspillere fra Vejle Boldklub
Fodboldspillere fra AaB
Fodboldspillere fra FC København
Fodboldspillere fra FC Hjørring
Jón Rói Jacobsen

Jón Rói Jacobsen (født 7. april 1983) er en tidligere  fodboldspiller fra Færøerne, som har spillet for AaB i perioden 2006-2008. Gennem karrieren blev det til 23 kampe og et mål for AaB. Jón Rói Jacobsen har vundet det danske mesterskab med AaB i sæsonen 2007/08. Jón Rói Jacobsen har tidligere spillet i HB Tórshavn, Boldklubben Frem og Brøndby IF. Desuden har han spillet 35 kampe på Færøernes fodboldlandshold fra 2001-2008.

Jón Rói Jacobsen har fra 2008-2009 spillet i Boldklubben Frem.

Titler

Klub 
AaB
Superligaen (1):  2007-08

Individuel 
Boldklubben Frem Årets spiller (1) : 2005

Referencer

Eksterne henvisninger 
 Jón Rói Jacobsen  på aabsport.dk 
 Jón Rói Jacobsen på danskfodbold.com

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Brøndby IF
Fodboldspillere fra AaB
Fodboldspillere fra Boldklubben Frem
A Kick In The Head Is Worth Eight In The Pants

A Kick In The Head Is Worth Eight In The Pants er titlen på et uofficielt album med Bee Gees. Albummet, der ikke er officielt udgivet, blev indspillet i 1973. Pladeselskabet PolyGram og Robert Stigwood anså imidlertid albummet for at være uegnet til udgivelse, hvorfor det ikke som planlagt blev solgt. Albummet er dog tilgængelig i flere bootleg-udgaver.

Spor 
 Wouldn't I Be Someone
 Lonely Violin
 Where Is Your Sister
 Losers and Lovers
 Home Again Rivers
 King and Country
 Jesus in Heaven
 Castles in the Air
 Dear Mr. Kissinger
 Harry's Gate
 Rocky L.A.
 Elisa
 It Doesn't Matter Much To Me
 Life, Am I Wasting My Time

Eksterne henvisninger 
 Omtale af albummet med anmeldelser på discogs.com 

Album fra 1973
Bee Gees
Soroptimist International

Soroptimist International (SI) er en frivillig international organisation for arbejdsaktive kvinder .

Organisationen blev grundlagt i 1921 i USA og arbejder for at bedre livsvilkår for kvinder og børn, både lokalt og over hele verden.

Organisationen er den største serviceorganisation for arbejdsaktive kvinder i verden og beskriver sig selv som en verdensomspændende stemme fra kvinde til kvinde ( A Global voice for Women).

SI har General Consultative Status som frivillig organisation i de Forenede Nationer (FN) og arbejder gennem ECOSOC for at fremme lighed, fred og internationalt samarbejde.

Hovedmålsætningen for organisationen er at bidrage til at forbedre betingelserne for kvinder og børn samt arbejde for meneskerettighederne.

Medlemmerne bidrager med egen indsats i lokale og internationale projekter.

Soroptimist International er, anno 2011, repræsenteret i 123 lande og har tilsammen 93.000 medlemmer i over 3.000 foreninger.

Eksterne henvisninger 
 Soroptimist International, Danmark
 Soroptimist International
 Soroptimist International, USA
 Soroptimist International, Europa
 Soroptimist Internasjonal, Storbritannien og Irland 
 Soroptimist Internasjonal, Stillehavet

Internationale organisationer
Etableret i 1921
Johan Jacob Deuntzer

Johan Jacob Deuntzer (19. september 1808 i København – 11. juni 1875 sammesteds) var en dansk arkitekt, far til politikeren Johan Henrik Deuntzer.

Hans forældre var murermester, kaptajn i Brandkorpset Johan Caspar Deuntzer (1771-1835) og Ane Margrethe Vilhelmina født Reimert (1769-1837). Som dreng kom han i oktober 1819 ind på Kunstakademiet, besøgte dels tegneskolerne, dels bygningsskolerne, vandt 1829 den lille (for En Børs), 1833 den store sølv­medalje (for Et civilt Arresthus), i mellemtiden to gange pengepræmie og endelig i 1834 Æresmedaillen (C.F. Hansen Medaillen) i arkitekturen for En Markedsplads. Efter en tid lang at have arbejdet som tegner og konduktør hos Jørgen Hansen Koch, tog han den 18. maj 1850 borgerskab som murermester og virkede siden som sådan. Trods de fine resultater fik han derfor ingen betydelig karriere som arkitekt. I 1869 opførte han forhuset til Bredgade 56 efter egen tegning i nyrokokostil.

Han ægtede 19. juli 1840 i København Sophie Margrethe Kornbech (29. april 1815 i Odense – 1. januar 1892 på Frederiksberg), datter af murermester, lotterikollektør Peter Nielsen Kornbech og Johanne Laurine Petersen og søster til major, murermester Johan Henrik Korn­beck (1807-1871), som var gift med Deuntzers søster Margrethe Therese Deuntzer (1814-1889), og som var far til maleren Peter Kornbeck. En datter af Deuntzer, Emilie, blev gift med officeren J.C.W. Hirsch.

Deuntzer er begravet på Assistens Kirkegård.

Kilder 
 

Arkitekter fra Danmark
Personer fra København
Danskere i 1800-tallet
Murere fra Danmark
Historicistiske arkitekter
Amt Slien-Østersø

Amt Slien-Østersø () er kommunalt samarbejde i det nordlige Tyskland, der omfatter 16 kommuner mellem Østersøen og fjorden Slien. Amtet omfatter det meste af halvøen Svans samt et par kommuner syd for Egernførde. 

Amtet er det nordligste amt i Kreis Rendsborg-Egernførde, og det har Egernførde som administrationsby.

Amtets kommuner 
(indbyggertal fra 2007 )

 Altenhof (301) 
 Barkelsby (1493) 
 Brodersby (763) 
 Damp (1577) 
 Dørphof el. Thorpe (731) 
 Flækkeby (1827) 
 Gammelby (526) 
 Gosefeld (759) 
 Gyby (897) 
 Holstoft (939) 
 Hummelmark (288) 
 Karby (563) 
 Kosel (1375) 
 Lose (785) 
 Risby (2571) 
 Tumby (480) 
 Vabs (1502) 
 Vindeby (1069) 
 Vindemark (511)

Slien-Østersø
Svans
B612 Foundation

B612 Foundation er en amerikansk almennyttig organisation, grundlagt af en gruppe astronauter og videnskabsmænd.

Organisationens formål er at forudsige evt. kollisioner med asteroider og udvikle midler for tilintetgørelse af dem før de rammer Jorden.

Organistationen er opkaldt efter den fiktive asteroide B612, hvorfra Den lille prins i Antoine de Saint-Exupérys novelle af samme navn, kommer fra.

Se også 
 (46610) Bésixdouze

Eksterne henvisninger
B612 Foundation, hjemmeside (engelsk)
UNVERSE TODAY:  Is the World Ready for An Asteroid Threat?

Organisationer fra USA
Astronomiske selskaber og institutioner
Eftersøgning af Nærjords-objekter
Roberts Ķīlis

Roberts Ķīlis (født 14. marts 1968 i Riga i Lettiske SSR, død 19. marts 2022) var en lettisk socialantropolog, associeret professor ved Stockholm School of Economics in Riga, formand for Letlands strategiske analysekommission og lettiske minister for uddannelse og videnskab.

Ķīlis gik i mellemskole i Valka i det nordøstlige Letland og dimitterede 1991 fra Letlands Universitets filosofifakultet med udmærkelse. I 1999 dimitterede Ķīlis med en ph.d. fra University of Cambridges socialantropologiske afdeling. I 1994 blev han associeret professor ved Stockholm School og Economics in Riga. Ķīlis var medstifter af Letlands Antropologforening. Den 15. oktober 2008 blev han indsat som formand for Letlands strategiske analysekommission. Den 25. oktober 2011 udnævntes han til at være Letlands minister for uddannelse og videnskab i Valdis Dombrovskis' tredje regering.

Referencer

Eksterne henvisninger 

 Letlands regerings hjemmeside  

Personer fra Riga
Politikere fra Letland
Ministre fra Letland
Stockholm School of Economics in Riga

Stockholm School of Economics in Riga (SSE Riga eller ) er en handelshøjskole i Riga, hovedstaden i Letland. Stockholm School of Economics i Riga (SSE-R) blev grundlagt af Staffan Burenstam Linder i 1994. I 1993-1995 var han formand for bestyrelsen (the Steering Committee) for Østersørådets nyoprettede EuroFaculty, og SSE-R var det svenske bidrag til EuroFaculty, der ved universitetsreformer skulle bidrage til den økonomiske og sociale udvikling i Estland, Letland og Litauen.

Skolen er støttet af den svenske og lettiske regering samt andre sponsorer, herunder en bred vifte af virksomheder og George Soros' Open Society Institute.

Eksterne henvisninger 

 Stockholm School of Economics 
 Stockholm School of Economics in Riga  
 Stockholm School of Economics Russia 

Etableret i 1994
Skoler i Letland
Bygninger, konstruktioner og anlæg i Riga
National Defense University

National Defense University (Det Nationale Forsvarsuniversitet; NDU) er en institution for videregående uddannelse finansieret af United States Department of Defense, som har til formål at fremme træning på højt niveau, uddannelse og udvikling af strategi indenfor national sikkerhed. Det er chartret af Joint Chiefs of Staff med U.S. Navy viceadmiral Ann E. Rondeau som præsident. Det er beliggende på Fort Lesley McNairs område i Washington D.C.

Universitetets opgave er at forberede militære og civile ledere fra USA og andre lande for bedre at kunne løse nationale og internationale sikkerhedspolitiske udfordringer gennem tværfaglige uddannelser, forskning, faglig udveksling og opsøgende arbejde. Skolens kandidatuddannelse er en et-årig intensivt studium.

De fleste elever er officerer og udvalgte civile i Washington. Studerende tage klasser i avanceret strategiske metoder og diplomati. Adskillige institutter tjener universitetet i at udvikle politikker for regeringen, og samtidig skabe simuleringer og krigsspil for at hjælpe med at holde militæret opdateret med specifikke problemer.

Kildehenvisninger

Eksterne henvisninger 

National Defense University hjemmeside 

Etableret i 1976
Universiteter i Washington D.C.
Militære uddannelsesinstitutioner